Diari Oficial de la Generalitat Valenciana


Sumari del DOGV 605, del 10-06-1987 (1987/809020)

ORDRE de 13 de maig de 1987, de la Conselleria de Treball i Seguretat Social, per la qual es convoquen subvencions per a les Organitzacions Sindicals de Treballadors, a càrrec de l'exercici 1987.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/13/(2)/dof/vci/html**

### Dades del document

Número de DOGV
:   605

Data del DOGV
:   10-06-1987

Secció del DOGV
:   DISPOSICIONS GENERALS

Número del document
:   1987/809020


Data del document
:   13-05-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 13 de maig de 1987, de la Conselleria de Treball i Seguretat Social, per la qual es convoquen subvencions per a les Organitzacions Sindicals de Treballadors, a càrrec de l'exercici 1987.  
Considerats els Sindicats o Organitzacions Sindicals de Treballadors com a Institucions de rellevància constitucional, que tenen encomanada, sense cap distinció, la consecució de la promoció i defensa dels interessos socials i econòmics dels treballadors, i, comptant-hi amb la corresponent consignació econòmica, recollida en l'aplicació pressupostària 36.33.59.025.21.425.27 d'aquesta Conselleria, s'ha establit una subvenció a aquelles Organitzacions Sindicals de Treballadors, per tal de realitzar llurs finalitats pròpies, en proporció a llur representativitat, tot seguint un criteri objectiu, basat en els resultats obtinguts en l'àmbit territorial de la nostra Comunitat Autònoma en les eleccions a representants dels treballadors en les empreses celebrades en el període institucional comprés entre el 1r d'octubre al 31 de desembre, ambdós inclusivament, de l'any 1986, i declarades computables per les corresponents Comissions Provincials d'Eleccions Sindicals.   
En atenció d'aquests motius, i d'acord amb el que disposa l'article 35 de la Llei 5/1983, de 30 de desembre, del Govern Valencià, article 7 del Decret 192/1985, de 9 de desembre, del Consell de la Generalitat Valenciana, i l'article 18 de la Llei l l/1986, de 30 de desembre de pressupostos de la Generalitat Valenciana per a l'exercici de 1987.   
ORDENE:   
Article primer  
Es convoquen subvencions per un import total de 66.089.323 pessetes a càrrec de l'aplicació pressupostària 96.66.95.109.16.411.51 d'aquesta Conselleria per a l'exercici 1987, que serà distribuïda entre els Sindicats o Organitzacions Sindicals de Treballadors que ho sol·liciten a temps i forma, en proporció a llur representativitat, determinada pel nombre de Delegats de Personal o Membres de Comitès d'Empresa obtinguts en les Eleccions a Representants dels Treballadors en les Empreses en l'àmbit territorial de la Comunitat Autònoma Valenciana celebrades en el període comprés entre el 1r d'octubre al 31 de desembre, ambdós inclusivament, de 1986, i declarades computables per les respectives Comissions provincials d'Eleccions Sindicals d'acord a l'article 3r d) de l'Ordre de 12 d'agost de 1986 de la Conselleria de Treball i Seguretat Social. (DOGV núm. 426 de 10-9-86).   
Article segon  
Els Sindicats o Organitzacions Sindicals de Treballadors que haguessen obtingut algun Delegat de Personal o Membre de Comitè d'Empresa, en les eleccions i àmbit a què fa referència l'article anterior, podrà sol·licitar, davant el Conseller de Treball i Seguretat Social, llur petició d'atorgament de subvenció mitjançant escrit, al qual s'adjuntarà la documentació següent:   
1) Document fefaent que acredite la representació de la persona que actue en nom. del Sindicats o Organització de Treballadors sol·licitant.   
En el supòsit que l'Entitat Sindical sol·licitant fora una Federació o Confederació, i demanarà la subvenció en nom. de les Organitzacions Sindicals integrades o afiliades en aquesta, haurà d'adjuntar-hi documentació justificativa on conste l'autorització, fefaentment, d'aquestes Organitzacions perquè la Confederació o Federació puga sol·licitar i percebre, en llur nom., la subvenció interessada.   
Quan es tracte d'una Coalició Electoral i l'atribució dels resultats electorals hi conste verificada a aquesta, el Sindical o Organització Sindical que sol·licite la subvenció, per si i en nom. i representació del coaligat, haurà d'acompanyar-hi, fefaentment, l'autorització expressa d'aquest perquè sol·licite i percebe, si s'escau, la subvenció en el seu nom..   
2) Documentació justificativa que l'Entitat Sindical sol·licitant es troba al corrent de les obligacions tributàries.   
3) Certificació de la Direcció General de Treball de l'esmentada Conselleria justificativa del nombre de representants sindicals obtinguts per la Central Sindical peticionària, en les eleccions i l'àmbit meritats.   
Serviran de base per a aquesta certificació les dades existentes en la Direcció General de Treball de la Conselleria de Treball i Seguretat Social, relatives a les Eleccions a Representants dels Treballadors en les Empreses, a què fa referència l'article primer d'aquesta Ordre.   
Article tercer  
Les sol·licituds de subvenció a què fa referència aquesta Ordre hauran de presentar-s'hi dintre el termini de 30 dies hàbils següents a la publicació en el Diari Oficial de la Generalitat Valenciana.  
Article quart  
La Conselleria de Treball i Seguretat Social, acordarà la concessió de les subvencions sol·licitades i ordenarà la pràctica dels tràmits necessaris per a l'oportuna transferència d'aquestes a cadascuna de les Organitzacions Sindicals de Treballadors que haguessen fet llur petició en el termini i acreditats els requisits i les condicions que exigeix aquesta disposició.   
DISPOSICIONS FINALS  
Primera  
El Director General de Treball d'aquesta Conselleria és autoritzat a desenvolupar les normes i els procediments de tramitació de les subvencions que disposa aquesta Ordre.   
Segona  
Aquesta Ordre vigirà el mateix dia de la publicació al Diari Oficial de la Generalitat Valenciana.   
València, 13 de maig de 1987.   
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI